**Comunicat de presă**

***(16 aprilie 2013)***

**Ref.: Decret de decorare semnat de președintele României, domnul Traian Băsescu**

Președintele României, domnul Traian Băsescu, a semnat marţi, 16 aprilie a.c., decretul de decorare a preşedintelui Consiliului European, domnul Herman van Rompuy.

Astfel, în semn de înaltă apreciere pentru sprijinul constant acordat României în parcursul său de integrare în structurile fundamentale ale Uniunii Europene, pentru viziunea şi abnegaţia puse în definirea, avansarea şi realizarea priorităţilor şi construcţiei europene, domnul preşedinte Traian Băsescu a conferit Ordinul Naţional „Steaua României” - în grad de Mare Cruce Excelenţei Sale domnul Herman van Rompuy, preşedintele Consiliului European.

Decorarea a fost făcută la propunerea ministrului Afacerilor Externe, domnul Titus Corlăţean.

*Departamentul de Comunicare Publică
16 Aprilie 2013*